PMIndiaData/PMIndiaSum huggingface dataset:
বিশ্ব স্বাস্থ্য দিৱসত দেশবাসীলৈ প্ৰধানমন্ত্ৰীৰ শুভেচ্ছা, সকলোৰে সুস্বাস্থ্য আৰু সুস্থতাৰ বাবেও প্ৰাৰ্থনা কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বিশ্ব স্বাস্থ্য দিৱস উপলক্ষে দেশবাসীক শুভেচ্ছা জ্ঞাপন কৰি সকলোৰে সুস্বাস্থ্য আৰু সুস্থতাৰ বাবে প্ৰাৰ্থনা জনায়। তেওঁ স্বাস্থ্য খণ্ডৰ সৈতে জড়িত প্ৰতিগৰাকী লোকৰ প্ৰতি কৃতজ্ঞতাও জ্ঞাপন কৰে। তেওঁ কয় যে আয়ুষ্মান ভাৰত আৰু প্ৰধানমন্ত্ৰী জনঔষধি যোজনাই আমাৰ নাগৰিকসকলৰ বাবে গুণগত মানদণ্ড আৰু সুলভ স্বাস্থ্যসেৱা নিশ্চিত কৰাৰ বাবে গুৰুত্বপূৰ্ণ ভূমিকা পালন কৰি আছে। তেওঁ লগতে কয় যে যোৱা ৮ বছৰত চিকিৎসা শিক্ষাখণ্ডত দ্ৰুত পৰিৱৰ্তন দেখা গৈছে। কেইবাখনো নতুন চিকিৎসা মহাবিদ্যালয় স্থাপন হৈছে। তেওঁ আৰু কয় যে ভাৰত চৰকাৰে স্থানীয় ভাষাত চিকিৎসা বিজ্ঞান অধ্যয়ন সুচল কৰাৰ বাবে প্ৰচেষ্টা চলাই আছে আৰু এই প্ৰচেষ্টাৰ সফলতাই অগণন যুৱক-যুৱতীৰ আশা-আকাংক্ষাক সফলকাম কৰি তুলিব। আজি এলানি টুইটযোগে প্ৰধানমন্ত্ৰীয়ে কয়; "आरोग्यं परमं भाग्यं स्वास्थ्यं सर्वार्थसाधनम्॥ বিশ্ব স্বাস্থ্য দিৱসৰ শুভেচ্ছা। সকলোৱে সুস্বাস্থ্য আৰু সুস্থতাৰে আশীৰ্বাদপ্ৰাপ্ত হওঁক। আজিৰ দিনটো স্বাস্থ্যখণ্ডৰ সৈতে জড়িত প্ৰতিগৰাকী লোকৰ প্ৰতি কৃতজ্ঞতা জ্ঞাপন কৰাৰ দিন। তেওঁলোকৰ কঠোৰ পৰিশ্ৰমেই আমাৰ বিশ্বক সুৰক্ষিত কৰি ৰাখিছে।" "ভাৰত চৰকাৰে দেশৰ স্বাস্থ্য আন্তঃগাঁথনি বৃদ্ধিৰ বাবে অক্লান্ত পৰিশ্ৰম কৰি আছে। দেশৰ নাগৰিকসকলৰ বাবে উন্নত মানদণ্ডৰ আৰু সুলভ স্বাস্থ্যসেৱা নিশ্চিত কৰাৰ ওপৰত গুৰুত্ব আৰোপ কৰা হৈছে। ই প্ৰতিজন ভাৰতীয়ক গৌৰৱান্বিত কৰে যে বিশ্বৰ সৰ্ববৃহৎ স্বাস্থ্যসেৱা আঁচনি আয়ুষ্মান ভাৰত আমাৰ দেশৰ।" "যেতিয়া মই প্ৰধানমন্ত্ৰী জনঔষধিৰ দৰে আঁচনিৰ হিতাধিকাৰীসকলৰ সৈতে কথা পাতো, তেতিয়া মই অত্যন্ত সুখী অনুভৱ কৰোঁ। সুলভ স্বাস্থ্যসেৱাৰ ওপৰত আমি প্ৰদান কৰা গুৰুত্বই দৰিদ্ৰ আৰু মধ্যবিত্ত শ্ৰেণীৰ লোকসকলৰ বাবে অতি গুৰুত্বপূৰ্ণ সঞ্চয় সুনিশ্চিত কৰিছে। একে সময়তে আমি সামগ্ৰিক সুস্থতা আৰু অধিক বৃদ্ধি কৰিবলৈ আমাৰ আয়ুষ নেটৱৰ্ক শক্তিশালী কৰাৰ কামত ব্ৰতী হৈছো।" "বিগত ৮ বছৰত চিকিৎসা শিক্ষাখণ্ডত দ্ৰুত পৰিৱৰ্তন ঘটিছে। কেবাখনো নতুন চিকিৎসা মহাবিদ্যালয় গঠন হৈছে, স্থাপন হৈছে। আমাৰ চৰকাৰে স্থানীয় ভাষাত চিকিৎসা বিজ্ঞানৰ অধ্যয়ন সুচল কৰাৰ প্ৰচেষ্টা অব্যাহত ৰাখিছে আৰু এই প্ৰচেষ্টাৰ সাফল্যই দেশৰ অগণন যুৱক-যুৱতীৰ আশা-আকাংক্ষাক বাস্তৱায়িত কৰিব।"
ছেইছেলছৰ ৰাষ্ট্ৰপতিৰ ভাৰতৰ ৰাজ্যিক ভ্ৰমণৰ সময়ত ভাৰত আৰু ছেইছেলছৰ মাজত সম্পন্ন হোৱা বুজাবুজিৰ চুক্তিৰ তালিকা

ক্ৰমিক নং বুজাবুজি পত্ৰ/চুক্তি ভাৰতীয় পক্ষ ছেইছেলছৰ স্বাক্ষৰকাৰী ১ ভাৰত গণৰাজ্য আৰু ছেইছেলছ গণৰাজ্যৰ মাজত স্থানীয় সংস্থা, শৈক্ষিক আৰু কাৰিকৰী অনুষ্ঠানসমূহৰ জৰিয়তে ক্ষুদ্ৰ বিকাশ প্ৰকল্পৰ প্ৰণয়নৰ বাবে ভাৰতীয় অনুমোদন সহায় বিষয়ক বুজাবুজি পত্ৰ শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী ২ কৰ্প’ৰেচন অৱ দা চিটী অৱ পানাজী (মিউনিচিপাল কৰ্প’ৰেচন) আৰু ছেইছেলছ গণৰাজ্যৰ চিটী অৱ ভিক্টৰীয়াৰ মাজত বন্ধুত্ব তথা সহযোগিতা স্থাপনৰ বাবে চুক্তি শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী ৩ চাইবাৰ সুৰক্ষাৰ ক্ষেত্ৰত ভাৰত গণৰাজ্যৰ ইণ্ডিয়ান কম্পিউটাৰ ইমাৰ্জেন্সী ৰেছপন্স টীম (চিইআৰটি–ইন), বৈদ্যুতিক আৰু তথ্য প্ৰযুক্তি মন্ত্ৰালয় আৰু ছেইছেলছ গণৰাজ্যৰ তথ্য –যোগাযোগ প্ৰযুক্তি মন্ত্ৰালয়ৰ মাজত হোৱা বুজাবুজি পত্ৰ শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী চাৰ্লছ বাষ্টিন, মীন আৰু কৃষি মন্ত্ৰী ৪ ২০১৮–২০২২ বৰ্ষৰ বাবে ভাৰত গণৰাজ্য আৰু ছেইছেলছ গণৰাজ্যৰ মাজত সাংস্কৃতিক বিনিময় কাৰ্যসূচী শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী পামেলা চাৰলেট, আৱাসিক আন্তঃগাঁথনি আৰু ভূমি পৰিবহণ মন্ত্ৰী ৫ ভাৰতীয় নৌবিভাগ আৰু ছেইছেলছ গণৰাজ্যৰ ৰাষ্ট্ৰীয় তথ্য বিনিময় আৰু সমন্বয় কেন্দ্ৰৰ মাজত হোৱাইট শ্বিপিং ইনফৰ্মেছন বিষয়ক প্ৰযুক্তিগত চুক্তি শ্ৰী এম.জে. আকবৰ, ৰাজ্যিক বহিঃ পৰিক্ৰমা মন্ত্ৰী চাৰ্লছ বাষ্টিন, মীন আৰু কৃষি মন্ত্ৰী ৬ ভাৰত গণৰাজ্যৰ বহিঃ পৰিক্ৰমা মন্ত্ৰালয়ৰ ফ’ৰেইন ছাৰ্ভিচ ইন্সটিটিউট আৰু ছেইছেলছ গণৰাজ্যৰ বহিঃ পৰিক্ৰমা মন্ত্ৰালয়ৰ মাজত বুজাবুজি পত্ৰ শ্ৰী জে. এছ মুকুল, ডীন, ফ’ৰেইন ছাৰ্ভিচ ইন্সটিটিউট এম্ব. বেৰী ফ’ৰ, ৰাজ্যিক বহিঃ পৰিক্ৰমা বিভাগৰ সচিব
ফিলিপাইনছত ভাৰতীয় সমূদায়ক সম্বোধন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ফিলিপাইনছত ভাৰতীয় সমূদায়ক সম্বোধন কৰে। এই উপলক্ষে প্ৰধানমন্ত্ৰীয়ে কয় যে ভাৰতৰ বাবে আছিয়ান অঞ্চলটো অতি গুৰুত্বপূৰ্ণ। তেওঁ আছিয়ান অঞ্চলৰ সৈতে ভাৰতৰ দীৰ্ঘদিনীয়া মিলিত ঐতিহ্য আৰু আবেগিক সম্পৰ্ক সন্দৰ্ভত কয়। বিশেষকৈ তেওঁ গৌতম বুদ্ধ আৰু ৰামায়ণৰ কথা উল্লেখ কৰে। তেওঁ কয় যে অঞ্চলটোত ভাৰতীয় সমূদায়ে এই ঐতিহ্যৰ ৰক্ষাত মুখ্য ভূমিকা পালন কৰি আহিছে। প্ৰধানমন্ত্ৰীয়ে কয় যে ভাৰতে কেতিয়াও কাৰো ক্ষতি কৰা নাই। প্ৰধানমন্ত্ৰীয়ে প্ৰথম আৰু দ্বিতীয় মহাসমৰত প্ৰাণ আহুতি দিয়া ডেৰ লাখ সেনাৰ চৰম ত্যাগক স্মৰণ কৰে। তেওঁ কয় যে অতীতৰ দৰে বর্তমানৰ ভাৰত আজিও সমানে উজ্জ্বল আৰু প্রাণৱন্ত। একৈশ শতিকাক ‘এছিয়াৰ শতিকা’ বুলি কোৱা কথাষাৰৰ সমানেই এই শতিকাক ‘ভাৰতৰ শতিকা’ কৰি তোলাৰ লক্ষ্যৰে আমি নিশ্চিতভাবেই সম্ভাৱ্য সকলো ধৰণৰ প্রচেষ্টা চলাই যাম। দৰিদ্র লোকসকলক সবলীকৰণৰ বাবে চৰকাৰে গ্ৰহণ কৰা ‘জন ধন যোজনা’ আৰু ‘উজ্জ্বলা’ যোজনাৰ সন্দৰ্ভতো ভাষণ প্ৰসংগত উল্লেখ কৰে প্ৰধানমন্ত্ৰীয়ে। তেওঁ লগতে ৰাজসাহাৰ্যৰ ক্ষেত্ৰ্তো আধাৰৰ সৈতে যুক্ত কৰাৰ ফলত সুফল পোৱা বুলি উল্লেখ কৰে।
প্ৰধানমন্ত্ৰীক সাক্ষাৎ মাৰ্কিন ৰাষ্ট্ৰীয় সচিব ৰেক্স ডব্লিউ. টিলাৰছনৰ

মাৰ্কিন ৰাষ্ট্ৰীয় সচিব ৰেক্স ডব্লিউ. টিলাৰছনে আজি আবেলি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। প্ৰধানমন্ত্ৰীয়ে প্ৰথম ভাৰত ভ্ৰমণলৈ অহা মাৰ্কিন সচিব টিলাৰচনক আদৰণী জনায়। প্ৰধানমন্ত্ৰীয়ে চলিতা বৰ্ষৰ জুন মাহত ৰাষ্ট্ৰপতি ট্ৰাম্পৰ সৈতে ইতিবাচক আৰু দূৰদৃষ্টিসম্পন্ন বাৰ্তাৰ পাছত দ্বিপাক্ষিক সামৰিক সহযোগিতাৰ ক্ষেত্ৰত গ্ৰহণ কৰা ভূমিকাৰ প্ৰশংসা কৰে। প্ৰধানমন্ত্ৰীয়ে সচিব টিলাৰছনৰ জৰিয়তে দ্বিপাক্ষিক সহযোগিতাৰ লগতে ইয়াক অধিক ক্ষীপ্ৰতৰ কৰিবলৈ এক শক্তিশালী পদক্ষেপ গ্ৰহণৰ সংকল্পৰ কথা দোঁহাৰে। তেওঁ দৃঢ়তাৰে বিশ্বাস কৰে যে ভাৰত-মার্কিন যুক্তৰাষ্ট্ৰৰ মাজত শক্তিশালী অংশীদাৰিত্বৰ জৰিয়তে কেৱল উভয় দেশৰে পাৰস্পৰিক লাভ নহয়, ইয়াৰ দ্বাৰা আঞ্চলিক আৰু বৈশ্বিক স্থিতিশীলতা আৰু সমৃদ্ধিৰ সম্ভাৱনাৰ ওপৰত ইতিবাচক প্রভাৱ পৰিব। ৰাষ্ট্ৰপতি ট্ৰাম্পৰ নতুন এছিয়া নীতিৰ প্ৰসংগত প্ৰধানমন্ত্ৰীয়ে কয় যে ভাৰতেও সন্ত্ৰাসবাদ, সন্ত্ৰাসৰ আন্তঃগাঁথনি নিৰ্মূল, সুৰক্ষিত পৃথিৱী আৰু সমৰ্থনৰ লগতে আফগানিস্তানৰ শান্তি আৰু সুস্থিৰতা কামনা কৰে। এই প্ৰসংগত সচিব টিলাৰছনে শেহতীয়াভাৱে সেই অঞ্চলটো ভ্ৰমণ কৰাৰ কথা প্ৰধানমন্ত্ৰীৰ সৈতে আলোচনা কৰে। তেওঁলোকে লগতে অঞ্চলটোৰ সুস্থিৰতা আৰু নিৰাপত্তাৰ প্ৰতি লক্ষ্য ৰাখি সন্ত্ৰাসবাদৰ বিৰুদ্ধে যুঁজ কৰিবলৈ এক ফলপ্ৰসূ সহযোগিতা আগবঢ়োৱাৰ সন্দৰ্ভত আলোচনা কৰে। পুৱাৰ ভাগত সচিব টিলাৰছনে বৈদেশিক পৰিক্ৰমা মন্ত্ৰী সুষমা স্বৰাজ আৰু ৰাষ্ট্ৰীয় নিৰাপত্তা উপদেষ্টা অজিত ডোভালৰ সৈতে বিস্তৃত আলোচনাত মিলিত হয়।
২৪ আগষ্টত হাৰিয়াণা আৰু পাঞ্জাৱ ভ্ৰমণ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ২৪ আগষ্ট, ২০২২ত হাৰিয়াণা আৰু পাঞ্জাৱ ভ্ৰমণ কৰিব। সেইদিনা প্ৰধানমন্ত্ৰীয়ে দুখন চিকিত্সা প্ৰতিষ্ঠানৰ দ্বাৰ উন্মোচন কৰাৰ লগতে প্ৰতিষ্ঠান দুখন ৰাষ্ট্ৰৰ নামত উচৰ্গা কৰিব। সেই দিনা দিনৰ ১১ বজাত প্ৰধানমন্ত্ৰীয়ে হাৰিয়াণাৰ ফৰিদাবাদত ‘অমৃতা হাস্পটাল’ৰ শুভ উদ্বোধন ঘোষণা কৰিব। তাৰ পিচতে তেওঁ চণ্ডীগড়ৰ ‘চাহিবজাদা অজিত্ সিং নগৰ’(মোহালী)লৈ যাব আৰু দুপৰীয়া প্ৰায় ২.১৫ বজাত মুল্লানপুৰত স্থাপন কৰা ‘হোমি ভাবা কেন্সাৰ হাস্পটাল তথা গৱেষণা প্ৰতিষ্ঠান’খন ৰাষ্ট্ৰৰ নামত উচৰ্গা কৰিব। হাৰিয়াণাত প্ৰধানমন্ত্ৰী ফৰিদাবাদত প্ৰধানমন্ত্ৰীয়ে উদ্বোধন কৰিবলগীয়া ‘অমৃতা হাস্পটাল’ৰ জৰিয়তে ‘ৰাষ্ট্ৰীয় ৰাজধানী পৰিসৰ’ত আধুনিক চিকিত্সা আন্তঃগাঁথনিয়ে বিশেষ উত্তৰণ লাভ কৰিব। ‘অমৃতানন্দময়ী মঠ’ৰ দ্বাৰা পৰিচালিত ‘ছুপাৰ-স্পেচিয়েলিটী’ হাস্পটালখনত ২৬০০খন বিচনা থাকিব। প্ৰায় ৬০০০ কোটি টকাৰ ব্যয়ৰে নিৰ্মাণ কৰা হাস্পটালখনে ফৰিদাবাদৰ লগতে ‘ৰাষ্ট্ৰীয় ৰাজধানী পৰিসৰ অঞ্চল’ত আধুনিক স্বাস্থ্যসেৱাৰ সুবিধা আগবঢ়াব। পঞ্জাৱত প্ৰধানমন্ত্ৰী পাঞ্জাৱ আৰু দাঁতি কাষৰীয়া ৰাজ্য তথা কেন্দ্ৰীয় শাসিত অঞ্চলৰ আবাসীসকলক বিশ্ব মানৰ কেন্সাৰ চিকিত্সা সেৱা আগবঢ়োৱা লক্ষ্যৰে নতুন চণ্ডিগড়ৰ ‘চাহিবজাদা অজিত্ সিং নগৰ জিলা’(মোহালী)ৰ মুল্লাপুৰত স্থাপন কৰা ‘হোমি ভাবা কেন্সাৰ হাস্পটাল আৰু গৱেষণা প্ৰতিষ্ঠান’খন ৰাষ্ট্ৰৰ নামত উচৰ্গা কৰিব প্ৰধানমন্ত্ৰীয়ে। ৬৬০ কোটি টকা ব্যয়ৰে ‘টাটা মেম’ৰিয়েল চেণ্টাৰে’ নিৰ্মাণ কৰা হাস্পটালখন ভাৰত চৰকাৰৰ অধীনস্থ ‘আণৱিক শক্তি বিভাগ’ৰ অৰ্থ সাহায্যপ্ৰাপ্ত প্ৰতিষ্ঠান হ’ব। ‘তৃতীয় পৰ্যায়ৰ চিকিত্সাসেৱা’ প্ৰদান কৰিবলগীয়া চিকিত্সালয় খনত ৩০০খন বিচনাৰ লগতে সকলো প্ৰকাৰৰ কে্ন্সাৰৰ চিকিত্সা প্ৰদান কৰিব পৰা সা-সুবিধা সম্বলিত হ’ব। চিকিত্সালয়খনত অস্ত্ৰোপচাৰ, ৰেডিঅথেৰাপী আৰু মেডিকেল অনকলজী- কেমোথেৰাপী, ‘ইমিউন’থেৰাপী’ আৰু ‘ব’নমেৰু প্ৰতিষ্ঠাপন’ৰ দৰে চিকিত্সাসেৱাৰ সা-সুবিধা থাকিব। ‘স্পক’-ৰ হিচাপে কাৰ্য সম্পাদন কৰি থকা ছাংগুৰৰ ১০০খন বিচনাযুক্ত হাস্পটালখনৰ লগতে এইখন চিকিত্সালয়ে অঞ্চলটোত কেন্সাৰ চিকিত্সা আৰু নিদানৰ প্ৰাণকেন্দ্ৰ হিচাপে সেৱা আগবঢ়াব।
প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ ৰাছিয়ান ফেডাৰেশ্যনৰ বৈদেশিক মন্ত্ৰী মহামহিম সেৰ্গেই লাভৰভৰ

ৰাছিয়ান ফেডাৰেশ্যনৰ বৈদেশিক মন্ত্ৰী মহামহিম সেৰ্গেই লাভৰভে আজি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। বৈদেশিক মন্ত্ৰী লাভৰভে প্ৰধানমন্ত্ৰীগৰাকীক চলিত শান্তি আলোচনাকে ধৰি ইউক্ৰেইনৰ পৰিস্থিতি সম্পৰ্কে অৱগত কৰে। প্ৰধানমন্ত্ৰীয়ে শীঘ্ৰেই হিংসা পৰিহাৰৰ আহ্বানৰ কথা পুনৰ দোহাৰে আৰু শান্তি প্ৰচেষ্টাত সকলো ধৰণৰ বৰঙণি আগবঢ়াবলৈ ভাৰতৰ সচেষ্টতাৰ কথা ব্যক্ত কৰে। ৰাছিয়াৰ বৈদেশিক মন্ত্ৰীজনে ২০২১ ৰ ডিচেম্বৰত অনুষ্ঠিত ভাৰত-ৰাছিয়া দ্বিপাক্ষিক সন্মিলনত গ্ৰহণ কৰা সিদ্ধান্তৰাজিৰ অগ্ৰগতি সম্পৰ্কেও প্ৰধানমন্ত্ৰীক অৱগত কৰে।
ভাৰতৰ সকলো ধৰণৰ আন্তঃৰাষ্ট্ৰীয় আর্থিক সেৱা কেন্দ্ৰ(আইএফএছচি)সমূহ নিয়ন্ত্ৰণৰ বাবে এটি সমন্বিত প্ৰাধিকৰণ স্থাপনৰ লক্ষ্যৰে আন্তঃৰাষ্ট্ৰীয় বিত্তীয় সেৱা প্ৰাধিকৰণ বিধেয়ক, ২০১৯ উত্থাপনত অনুমোদন

প্ৰধানমন্ত্রী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত দেশৰ সকলো ধৰণৰ আন্তঃৰাষ্ট্ৰীয় বিত্তীয় সেৱা কেন্দ্ৰসমূহ নিয়ন্ত্ৰণৰ বাবে এটি সমন্বিত প্ৰাধিকৰণ স্থাপনৰ লক্ষ্যৰে আন্তঃৰাষ্ট্ৰীয় বিত্তীয় সেৱা প্ৰাধিকৰণ বিধেয়ক, ২০১৯ উত্থাপনত অনুমোদন জনাইছে৷ গুজৰাটৰ গান্ধীনগৰৰ জিআইএফটি চিটীত ভাৰতৰ প্ৰথমটো আইএফএছচি স্থাপন কৰা হয়৷এই ধৰণৰ আন্তঃৰাষ্ট্ৰীয় বিত্তীয় সেৱা কেন্দ্ৰসমূহৰ জৰিয়তে লণ্ডন আৰু ছিংগাপুৰৰ দৰে আন্তঃৰাষ্ট্ৰীয় সেৱা কেন্দ্ৰসমূহৰ সৈতে সমপৰিমানৰ বাণিজ্যিক তথা বিত্তীয় সেৱা আগবঢ়াই থাকিব পাৰিব৷ বর্তমান এনে আইএফএছচিসমূহ নিয়ন্ত্ৰণৰ বাবে ৰিজার্ভ বেংক, ছেবি তথা আইআৰডিএআইৰ দৰে একাধিক প্ৰাধিকৰণ আছে৷ এনেৰ কেন্দ্রৰ সেৱাৰ ধৰণ পৰিৱৰ্তিত নিয়ম-কানুন তথা দ্রুত সেৱা প্ৰদানৰ লক্ষ্যৰে এক সমন্বিত নিয়ন্ত্ৰণ প্ৰাধিকৰণ গঢ়ি তোলাৰ প্ৰয়োজন আছে৷ তদুপৰি, ইয়াৰ ফলত সহজে ব্যৱসাৰ কৰাৰ সুযোগো বৃদ্ধি পাব৷ ইয়াৰ প্ৰতি লক্ষ্য ৰাখি কেন্দ্রীয় বিত্ত মন্ত্ৰালয়ৰ অৰ্থনৈতিক পৰিক্ৰমা বিভাগে এক সমন্বিত আন্তঃৰাষ্ট্ৰীয় বিত্তীয় সেৱাকেন্দ্ৰ নিয়ন্ত্ৰণ বিধেয়কৰ খচৰা প্ৰস্তুত কৰিছে। বিধেয়কখনিৰ মূল বৈশিষ্ট্যসমূহ হ’লঃ- প্ৰাধিকৰণৰ ব্যৱস্থাপনাঃ এই প্ৰাধিকৰণত এগৰাকী অধ্যক্ষ, ভাৰতীয় ৰিজাৰ্ভ বেংক(আৰবিআই), ছিকিউৰিটী এক্সছেঞ্জ বোৰ্ড অৱ ইণ্ডিয়া(ছেবি), ভাৰতৰ বীমা নিয়ন্ত্ৰক আৰু উন্নয়ন প্ৰাধিকৰণ(আইআৰডিএআই) আৰু পেন্সন পুঁজি নিয়ন্ত্ৰক আৰু উন্নয়ন প্ৰাধিৰকণ(পিএফআৰডিএ)ৰ দ্বাৰা মনোনীত এগৰাকীকৈ সদস্য, দুগৰাকী কেন্দ্ৰীয় চৰকাৰৰ সদস্য আৰু দুগৰাকী পূৰ্ণকালীন অথবা অংশকালীন সদস্য থাকিব৷ প্ৰাধিকৰণৰ কাৰ্যাৱলীঃ এই প্ৰাধিকৰণে এটা আইএফএছচিৰ বিত্তীয় উৎপাদন আৰু এফআইৰ সকলো বিত্তীয় সেৱাৰ নিয়ন্ত্ৰণ কৰিব, যিবোৰ ইতিমধ্যে আইএফএছচিৰ বাবে বিত্তীয় খণ্ডৰ নিয়ন্ত্ৰণকসমূহে অনুমোদন জনাইছে৷ তদুপৰি, কেন্দ্ৰীয় চৰকাৰে সময়ে সময়ে জাৰি কৰা জাননীৰ অন্তৰ্গত বিত্তীয় উৎপাদন আৰু এফআইৰ সকলো বিত্তীয় সেৱাৰো নিয়ন্ত্ৰণ কৰিব৷ প্ৰাধিকৰণৰ ক্ষমতাৱলীঃ এই বিধেয়কৰ অধীনত আইএফএছচিৰ অনুমোদিত সকলো সংশ্লিষ্ট(আৰবিআই, ছেবি, আইআৰডিএআই আৰু পিএফআৰডিএ ইত্যাদি) নিয়ন্ত্ৰকৰ বিত্তীয় উৎপাদন আৰু এফআইৰ সকলো বিত্তীয় সেৱাৰ নিয়ন্ত্ৰণ কৰাৰ ক্ষমতা থাকিব৷ কেন্দ্ৰীয় চৰকাৰে সংসদত কাৰ্যব্যৱস্থা গ্ৰহণ কৰি প্ৰাধিকৰণৰ বিভিন্ন কাম-কাজ সম্পাদনৰ বাবে প্ৰয়োজনীয় ধনৰাশিৰ অনুদান আগবঢ়াব পাৰিব৷ কেন্দ্ৰীয় চৰকাৰৰ পৰামৰ্শক্ৰমে প্ৰাধিকৰণে আইএফএছচিসমূহত বিদেশী মুদ্ৰাৰ লেনদেনো কৰিব পাৰিব৷
পিছপৰা জিলাসমূহৰ আয়ুক্তসকলৰ লগত প্ৰধানমন্ত্ৰীৰ সাক্ষাৎ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীৰ ড০ আম্বেদকাৰ আন্তঃৰাষ্ট্ৰীয় কেন্দ্ৰত অনুষ্ঠিত নীতি আয়োগৰ এক সভাত পিছপৰা জিলাসমূহৰ আয়ুক্ত তথা ভাৰপ্ৰাপ্ত বিষয়াসকলৰ লগত সাক্ষাৎ কৰে। ২০২২ চনৰ ভিতৰত পৰিৱৰ্তিত ভাৰত গঢ়াৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে যি সপোন দেখিছে সেই বিষয়ৰ ওপৰতে উক্ত সভা অনুষ্ঠিত হয়। কেন্দ্ৰীয় চৰকাৰে ১১৫ খন পিছপৰা জিলাত ক্ষীপ্ৰ প্ৰগতিৰ বাবে কিছুমান নীতি নিৰ্ধাৰণ কৰিছিল। ছটা গোটে পুষ্টি, শিক্ষা, প্ৰাথমিক আন্তঃগাঁথনি, কৃষি, জলসম্পদ, বাঁওপন্থী উগ্ৰবাদৰ নিয়ন্ত্ৰণ, বিত্তীয় অন্তৰ্ভূক্তি আৰু দক্ষতা বিকাশ সম্পৰ্কত আলোচনা আগবঢ়ায়। কেইবাজনো কেন্দ্ৰীয় মন্ত্ৰী তথা বিষয়া উপস্থিত থকা উক্ত সভাত ভাষণ দি প্ৰধানমন্ত্ৰীগৰাকীয়ে কয় যে এয়া তেওঁৰ বাবে ড০ আম্বেদকাৰ আন্তঃৰাষ্ট্ৰীয় কেন্দ্ৰত অনুষ্ঠিত প্ৰথমখন সভা আৰু সেয়ে এই সভা অতি গুৰুত্বপূৰ্ণ। তেওঁ কয় যে তুলনামূলকভাৱে কিছমান অঞ্চল পিছপৰি থকাটোৱে সেই ঠাইৰ মানুহখিনিৰ ওপৰত অন্যায় হোৱাটো বুজায়।সেয়ে ড০ আম্বেদকাৰৰ নীতি-আদৰ্শক সৰোগত কৰি ১১৫ খন পিছপৰা জিলাত ক্ষীপ্ৰ প্ৰগতিৰ এই পদক্ষেপ লোৱা হৈছে। জন ধন যোজনা, শৌচালয় নিৰ্মাণ, গ্ৰাম্য বৈদ্যুতিকৰণ আদিৰ উদাহৰণ দি তেওঁ কয় যে আমাৰ দেশত সংকল্প দৃঢ় হ’লে কোনো কামেই অসম্ভৱ নহয়।তেওঁ ভূমি পৰীক্ষা আদি নতুন পদক্ষেপসমূহৰ উদাহৰণো দাঙি ধৰে। তেওঁ কয় যে, ভাৰতত এতিয়া সীমাহীন সম্ভাৱনীয়তা, সীমাহীন সুযোগ, সীমাহীন শক্তি। ব্যৱসায় কৰা এতিয়া সহজ।তেওঁ ভাৰত চৰকাৰৰ বিষয়াসকলক এই সফলতাৰ বাবে অভিনন্দন জ্ঞাপন কৰে। প্ৰধানমন্ত্ৰী গৰাকীয়ে কয় যে, সাধাৰণ মানুহেও দেশৰ উন্নতিত অৰিহণা যোগাব পাৰে। তেওঁ আজি উপস্থাপন হোৱা বিষয়সমূহৰ আলোচনাৰ স্পষ্টতা আৰু দৃঢ়তাক প্ৰশংসা কৰে। প্ৰধানমন্ত্ৰী গৰাকীয়ে কয় যে, আঞ্চলিক অসমতা বাঢ়িবলৈ দিব নালাগে। সেয়ে পিছপৰা জিলাসমূহত ক্ষীপ্ৰ প্ৰগতি অতি প্ৰয়োজনীয়। মানুহৰ মানসিকতা প্ৰথমে যোগাত্মক কৰিব লাগিব। প্ৰধানমন্ত্ৰী গৰাকীয়ে কয় যে, প্ৰগতিৰ গণবিপ্লৱ আনিবলৈ হ’লে মূল মানুহখিনিৰ চিন্তা মিলিব লাগিব।তাৰবাবে তেওঁ জিলা পৰ্যায়ত বিষয়াসকল একেলগ হৈ চিন্তাৰ কৰ্ষণ কৰিবলৈ আহ্বান জনায়।ব্যৱস্থাগতভাৱে মানুহক এই প্ৰগতিৰ অংশীদাৰ কৰি তুলিব লাগিব। এই ক্ষেত্ৰত তেওঁ স্বচ্ছ ভাৰত অভিযানৰ উদাহৰণ দাঙি ধৰে। আমি এই জিলাসমূহৰ মানুৰ আশা আকাংক্ষাক বুজি লৈ সেই অনুপাতে সংগঠিত ভাৱে কাম কৰিব লাগিব।প্ৰধানমন্ত্ৰী গৰাকীয়ে কয় যে, মানুৰ আশা আকাংক্ষাক বুজিব পাৰিলেহে জনসাধাৰণৰ অংশ গ্ৰহণ সম্ভৱ হ’ব। এই ১১৫ খন জিলাৰ আয়ুক্তসকলে উন্নয়নমূলক কাম কৰাৰ আৰু নিজৰ সন্তুষ্টি লাভৰ এই সুবিধা পাইছে। প্ৰত্যাহ্বানে সফলতাৰ বাট কাটি দিয়ে।তেওঁ অনাগত তিনিমাহৰ ভিতৰত, ১৪ এপ্ৰিলত বাবা চাহেব আম্বেদকাৰৰ জন্মজয়ন্তীৰ সময়তে স্পষ্ট ফলাফল লাভ কৰিব বুলি আশা ব্যক্ত কৰে।তেওঁ ব্যক্তিগতভাৱে সেই জিলাসমূহ এপ্ৰিল মাহত ভ্ৰমণ কৰাৰ আশা ব্যক্ত কৰে। তেওঁ কয় যে, এই ১১৫ জিলাতেই নতুন ভাৰতৰ ভেটি নিৰ্মাণ হওক।
প্ৰধানমন্ত্ৰীয়ে কাটাৰৰ আমীৰ মহামহিম আমীৰ তামিম বিন হামাদ আল থানিৰে কথা পাত

প্ৰধানমন্ত্ৰী শ্ৰী নৰেন্দ্ৰ মোদীয়ে কাটাৰ ৰাজ্যৰ আমীৰ মহামহিম আমীৰ তামিম বিন হামাদ আল থানিৰে কথা পাতে আৰু তেওঁক দেৱালীৰ অভিনন্দন জনোৱা বাবে ধন্যবাদ জ্ঞাপন কৰে। শ্ৰী মোদীয়ে কাটাৰত এখন সফল বিশ্ব কাপৰ বাবে নিজৰ শুভকামনাও জ্ঞাপন কৰে। এটা টুইটত প্ৰধানমন্ত্ৰীয়ে কয়; "কাটাৰৰ মহামহিম আমীৰ @TamimBinHamad -ৰ সৈতে কথা পাতি আনন্দিত হ'লো। দেৱালীৰ অভিনন্দনৰ বাবে তেওঁক ধন্যবাদ জানাওঁ আৰু কাটাৰত এখন সফল @FIFup -ৰ বাবে শুভকামনা জ্ঞাপন কৰোঁ। আমি ২০২৩ত ভাৰত-কাটাৰ ৰাজনৈতিক সম্পৰ্কৰ ৫০ বছৰৰ যুটীয়াভাৱে উৎসৱ পালন কৰিবলৈ সহমতত উপনীত হৈছো।"
আহমেদাবাদৰ ফুলৰ প্ৰদৰ্শনীক প্ৰধানমন্ত্ৰীৰ প্ৰশংস

প্ৰধানমন্ত্ৰী শ্ৰী নৰেন্দ্ৰ মোদীয়ে আজি কয় যে আহমেদাবাদৰ ফুলৰ প্ৰদৰ্শনীয়ে ফুল আৰু প্ৰকৃতিৰ প্ৰতি অনুভূতিপ্ৰৱণ বহু লোকক আকৰ্ষণ কৰিলে। আহমেদাবাদ পৌৰ নিগমৰ এটা টুইটৰ উত্তৰত, শ্ৰী মোদীয়ে টুইট কৰে: "আমোদজনক দেখা গৈছে। বিগত বছৰবোৰত, আহমেদাবাদৰ ফুলৰ প্ৰদৰ্শনী ফুলি উঠিছে আৰু ফুল আৰু প্ৰকৃতিৰ প্ৰতি অনুভূতিপ্ৰৱণ বহু লোকক আকৰ্ষণ কৰিছে।"
বিশিষ্ট কাৰ্টুনিষ্ট শ্ৰী নাৰায়ণ দেৱনাথ জীৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে বিশিষ্ট কাৰ্টুনিষ্ট শ্ৰী নাৰায়ণ দেৱনাথ জীৰ বিয়োগত গভীৰ শোক প্ৰকাশ কৰিছে৷ টুইটাৰযোগে প্ৰধানমন্ত্ৰীয়ে কয়, “শ্রী নাৰায়ণ দেৱনাথ জীয়ে তেওঁৰ কাম, কার্টুন আৰু ছবিৰ জৰিয়তে বহু লোকৰ জীৱন উজ্জ্বলাই তুলিছিল৷ তেওঁৰ বুদ্ধিদীপ্ত শক্তি তেওঁৰ কাম-কাজত প্রতিফলিত হৈছে। তেওঁৰ সৃষ্ট চৰিত্রসমূহ আজীৱন জনপ্রিয় হৈ থাকিব৷ তেওঁৰ মৃত্যুত অতিশয় দুঃখিত হৈছো৷ তেওঁৰ পৰিয়াল আৰু অনুৰাগীসকলৰ প্ৰতি সমবেদনা জ্ঞাপন কৰিছো৷ ওম শান্তি।”
ইজিপ্তৰ সন্ত্ৰাসবাদী আক্ৰমণক কঠোৰ ভাষাৰে গৰিহণা প্ৰধানমন্ত্ৰীৰ

ইজিপ্তৰ এক উপাসনাস্থলীত সন্ত্ৰাসবাদীয়ে চলোৱা আক্ৰমণক কঠোৰ ভাষাৰে গৰিহণা দিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই ঘটনাক বৰ্বৰ আখ্যা দি প্ৰধানমন্ত্ৰীয়ে নিৰীহ লোকসকলৰ মৃত্যুত শোক প্ৰকাশ কৰাৰ লগতে সকলো ধৰণৰ সন্ত্ৰাসবাদৰ বিৰুদ্ধে যুঁজিবলৈ ইজিপ্তক ভাৰতে দ্বিধাহীনভাৱে সমৰ্থন আগবঢ়াব বুলি কয়। এক বাৰ্তাত প্ৰধানমন্ত্ৰীয়ে কয়, “ইজিপ্তৰ এক উপাসনাস্থলীত সন্ত্ৰাসবাদীয়ে চলোৱা বৰ্বৰ আক্ৰমণক কঠোৰ ভাষাৰে গৰিহণা দিছো। এই ঘটনাত প্ৰাণহানি হোৱা নিৰীহ লোকসকলৰ প্ৰতি গভীৰ শোক প্ৰকাশ কৰিছো। সকলো ধৰণৰ সন্ত্ৰাসবাদৰ বিৰুদ্ধে যুঁজিবলৈ ভাৰতে ইজিপ্তক অটলভাৱে সমৰ্থন আগবঢ়াব আৰু এই দুৰ্যোগৰ সময়ত আমি ইজিপ্তবাসীৰ লগতে চৰকাৰৰ কাষত থিয় দিছো।”
বালিত জি-২০ সন্মিলনত সমান্তৰালভাৱে ছিংগাপুৰৰ প্ৰধানমন্ত্ৰীৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে বালিত আজি জি-২০ সন্মিলনত সমান্তৰালভাৱে ছিংগাপুৰৰ প্ৰধানমন্ত্ৰী শ্ৰীযুত লী ছিয়েন লুঙৰ সৈতে বৈঠক মিলিত হয়৷ এই উপলক্ষে তেওঁ যোৱা বছত ৰোমত জি-২০ সন্মিলনৰ সমান্তৰালভাৱে লীৰ সৈতে অনুষ্ঠিত বৈঠকৰ কথা স্মৰণ কৰে৷ দুয়োগৰাকী প্ৰধানমন্ত্ৰীয়ে ভাৰত আৰু ছিংগাপুৰৰ মাজত শক্তিশালী কৌশলগত অংশীদাৰিত্ব আৰু ২০২২ চনৰ ছেপ্টেম্বৰ মাহত নতুন দিল্লীত অনুষ্ঠিত ভাৰত-ছিংগাপুৰ মন্ত্ৰীসভাৰ ঘূৰণীয়া মেজমেলৰ উদ্বোধনী অধিবেশনকে ধৰি নিয়মীয়া উচ্চ পৰ্যায়ৰ মন্ত্ৰী আৰু প্ৰতিষ্ঠানিক পাৰস্পৰিক ক্ৰিয়া-কলাপৰ বিষয়ে উল্লেখ কৰে৷ দুয়োখন দেশৰ মাজত বিশেষকৈ ফিনটেক, নবীকৰণযোগ্য শক্তি, দক্ষতা বিকাশ, স্বাস্থ্য আৰু ঔষধ খণ্ডত বাণিজ্য আৰু বিনিয়োগৰ সংযোগ অধিক সম্প্ৰসাৰণৰ বাবে দুয়োগৰাকী নেতাই প্ৰতিশ্ৰুতি পুনৰ দোঁহাৰে। প্ৰধানমন্ত্ৰী মোদীয়ে ছিংগাপুৰক সেউজ অৰ্থনীতি, আন্তঃগাঁথনি আৰু ডিজিটেলাইজেশ্যনকে ধৰি বিভিন্ন খণ্ডত বিনিয়োগ কৰিবলৈ আৰু ভাৰতৰ ৰাষ্ট্ৰীয় আন্তঃগাঁথনি পাইপলাইন, সম্পত্তি মুদ্ৰাকৰণ পৰিকল্পনা আৰু গতি শক্তি পৰিকল্পনাৰ সুবিধা ল’বলৈ আমন্ত্ৰণ জনায়। দুয়োগৰাকী নেতাই শেহতীয়া বিশ্ব আৰু আঞ্চলিক পৰিঘটনাসমূহৰ সন্দৰ্ভতো মত বিনিময় কৰে। প্ৰধানমন্ত্ৰী মোদীয়ে ভাৰতৰ এক্ট ইষ্ট পলিচিত ছিংগাপুৰৰ ভূমিকা আৰু ২০২১-২০২৪ চনৰ পৰা আছিয়ান-ভাৰত সম্পৰ্কৰ দেশীয় সমন্বয়ক হিচাপে লোৱা ভূমিকাক শলাগ লয়। দুয়োগৰাকী নেতাই ভাৰত-আছিয়ান বহুমুখী সহযোগিতাক আগুৱাই নিয়াৰ বাবে একেলগে কাম কৰাৰ ইচ্ছা পুনৰ দোঁহাৰে। প্ৰধানমন্ত্ৰী মোদীয়ে প্ৰধানমন্ত্ৰী লীক ভৱিষ্যতৰ বাবে শুভেচ্ছা জ্ঞাপন কৰি অহা বছৰ জি-২০ সন্মিলনৰ বাবে ভাৰত ভ্ৰমণলৈ আমন্ত্ৰণ জনায়।
গুৰুত্বপূৰ্ণ বন্দৰসমূহৰ ক্ষেত্ৰত পি পি পি প্ৰকল্পসমূহৰ পুনৰ পৰ্যালোচনা কৰাৰ ক্ষেত্ৰত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত গুৰুত্বপূৰ্ণ বন্দৰসমূহৰ ক্ষেত্ৰত পি পি পি প্ৰকল্পসমূহৰ পুনৰ পৰ্যালোচনা কৰাৰ ক্ষেত্ৰত অনুমোদন জনোৱা হয় যাতে বিনিয়োগকাৰীৰ বাবে বন্দৰসমূহ অধিক উপযোগী হৈ উঠে। নিৰৱ বৈশিষ্ট্যঃ পি পি পি প্ৰকল্পসমূহৰ পুনৰ পৰ্যালোচনা কৰাৰ ফলত ঘাইপথ নিৰ্মাণৰ ক্ষেত্ৰত হোৱা সমস্যা সমাধানৰ যি নীতি সেই একে নীতিৰে ইয়াৰো সমস্যাসমূহ সমাধান কৰিব পৰা যাব। আন নিৰৱ বৈশিষ্ট্যসমূহ হ’লঃ ১. নিৰ্মাণ কাৰ্য্য সম্পূৰ্ণ হ’বলৈ লগা সময় এতিয়া ঘাইপথ নিৰ্মাণৰ ক্ষেত্ৰত প্ৰয়োজনায় সময় একে হ’ব। ২. ভূমিৰ দাম ২০০% ৰ পৰা ১২০% লৈ হ্ৰাস। ৩. প্ৰকৃত প্ৰকল্পৰ খৰচ আৰু মুঠ প্ৰকল্পৰ খৰচ একে হ’ব। ৪. ‘আইনৰ সলনি’ বিষয়ৰ নতুন সংজ্ঞা ব্যৱহৃত হ’ব। ৫. পৰিৱেশ আৰু শ্ৰমিক আইনৰ সকলো ধাৰা মানি চলা হ’ব। ৬. কেন্দ্ৰীয় আৰু ৰাজ্য চৰকাৰৰ সকলোধৰণৰ কৰ সংলগ্ন কৰি ক্ষতিপূৰণসমূহ প্ৰদান কৰা হ’ব। ৭. ব্যৱহাৰকাৰীসকলৰ বাবে অভিযোগ পৰ্টেল মুকলি কৰা হ’ব। ৮. পৰ্যায়ক্ৰমে প্ৰকল্পৰ অগ্ৰগতি বুজ লোৱাৰ বাবে পৰ্যবেক্ষণৰ সুবিধা কৰা হ’ব। যোৱা ২০ বছৰত বন্দৰৰ প্ৰকল্পসমূহৰ ক্ষেত্ৰত হোৱা সমস্যাসমূহৰ প্ৰতি লক্ষ্য ৰাখি এই সিদ্ধান্ত লোৱা হৈছে। সকলো অংশীদাৰৰ লগত বিস্তৃতভাৱে আলোচনা কৰাৰ অন্ততহে এই সিদ্ধান্ত লোৱা হৈছে।
ডিফিলিম্পিকত সৰ্বশ্ৰেষ্ঠ প্ৰদৰ্শনৰ বাবে ভাৰতীয় দলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে সদ্যসমাপ্ত ডিফিলিম্পিকত সৰ্বশ্ৰেষ্ঠ প্ৰদৰ্শনৰ বাবে ভাৰতীয় দলক অভিনন্দন জনাইছে৷ ২১ মে’ত তেওঁ ভাৰতীয় দলটোক অভ্যৰ্থনা জনাব৷ টুইটাৰযোগে প্ৰধানমন্ত্ৰীয়ে কয়, “সদ্যসমাপ্ত ডিফিলিম্পিকত সৰ্বশ্ৰেষ্ঠ প্ৰদৰ্শনৰ বাবে ভাৰতীয় দলক অভিনন্দন জনাইছো! আমাৰ দলটোৰ প্ৰতিগৰাকী খেলুৱৈ আমাৰ নাগৰিকসকলৰ বাবে এক প্ৰেৰণা৷ ২১ মে’ৰ পুৱা মোৰ বাসগৃহত সমগ্ৰ দলটোক মই অভ্যৰ্থনা জনাম৷”
শ্ৰী কুন্দন শ্বাহৰ মৃত্যুত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী কুন্দন শ্বাহৰ মৃত্যুত শোক প্ৰকাশ কৰিছে। এক বাৰ্তাত প্ৰধানমন্ত্ৰীয়ে কয়, “শ্ৰী কুন্দন শ্বাহৰ মৃত্যুত মৰ্মাহত হৈছো। সাধাৰণ নাগৰিকৰ জীৱন সংগ্ৰামক প্ৰদৰ্শনৰ বাবে তেওঁ হাস্যৰস আৰু ব্যংগৰ সমাহাৰক লৈ তেওঁক সকলোৱে মনত ৰাখিব। তেওঁৰ পৰিয়াল আৰু শুভাকাংক্ষীৰ প্ৰতি মোৰ সমবেদনা জনাইছো। তেওঁৰ আত্মাই শান্তি লাভ কৰক।”
‘গ্ৰীষ্ম প্ৰবাহ’ সম্পৰ্কীয় পৰিস্থিতিৰ প্ৰবন্ধন তথা বাৰিষাৰ প্ৰস্তুতি পৰ্যালোচনা কৰাৰ বাবে এক উচ্চ পৰ্যায়ৰ সভাত অধ্যক্ষতা কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গ্ৰীষ্ম প্ৰবাহৰ দৰে পৰিস্থিতিৰ প্ৰবন্ধন আৰু বাৰিষাৰ বাবে গ্ৰহণ কৰিবলগীয়ৈ সতৰ্কতামূলক ব্যৱস্থাৱলীৰ পৰ্যালোচনাৰ কৰে। সভাত ‘ভাৰতীয় বতৰ বিজ্ঞান বিভাগ’(আইএমডি) আৰু ‘ৰাষ্ট্ৰীয় দুৰ্যোগ প্ৰতিক্ৰিয়া বাহিনী’(এনডিআৰএফ)য়ে দেশত চলিত বছৰৰ মাৰ্চ মাহৰ পৰা মে মাহ পৰ্যন্ত ধাৰাবাহিক ভাবে উচ্চ হাৰৰ তাপমান অব্যাহত থকা সন্দৰ্ভত বিষদ বাখ্যা দাঙি ধৰে। সকলো ৰাজ্য আৰু কেন্দ্ৰীয় শাসিত অঞ্চলক ৰাজ্য, জিলা আৰু মহানগৰ পৰ্যায়ত এনে পৰিস্থিতিৰে মুখামুখী হ’ব পৰাকৈ ‘হীট একশ্যন প্লান’ যুগুতাই ৰাখিবলৈ পৰামৰ্শ প্ৰদান কৰা হৈছে। ইফালে, দক্ষিণ-পশ্চিম মৌচুমী প্ৰবাহৰ বাবে গ্ৰহণ কৰিবলগীয়া প্ৰস্তুতি সন্দৰ্ভত সকলো ৰাজ্যকে ‘বান-সতৰ্কতা পৰিকল্পনা’ যুগুতাই ৰখাৰ লগতে যথাযোগ্য সতৰ্কতামূলক পদক্ষেপ গ্ৰহণৰ বাবে সাজু হৈ থাকিবলৈয়ো পৰামৰ্শ দিয়া হয়। উপকূলৱৰ্তি এলেকাত হ’ব পৰা দুৰ্যোগৰ আগলি বতৰা প্ৰচাৰকে ধৰি সকলোধৰণৰ সতৰ্কতামূলক পদক্ষেপ গ্ৰহণৰ বাবে প্ৰধানমন্ত্ৰীয়ে সংশ্লিষ্টসকলক নিৰ্দেশ দিয়ে। সেইদৰে, বান অধ্যুষিত ৰাজ্যসমূহৰ বাবে বাহিনীটোৱে গ্ৰহণ কৰিবলগীয়া বিভিন্ন পদক্ষেপ সন্দৰ্ভত ‘মোটায়েন পৰিকল্পন’ বিকশিত কৰাৰ বাবে ‘এনডিআৰএফ’-ক নিৰ্দেশ দিয়া হয়। জন সজাগতা সৃষ্টিৰ ক্ষেত্ৰত ছ’চিয়েল মিডিয়াৰ ব্যাপক ব্যৱহাৰতো গুৰুত্ব আৰোপ কৰিবলৈ আহ্বান জনোৱা হয়। গ্ৰীষ্ম প্ৰবাহ বা অগ্নিদগ্ধ হৈ মৃত্যু বৰণ কৰিবলগীয়া হোৱা দুৰ্ঘটনা ৰোধৰ বাবে সকলো ধৰণৰ পদক্ষেপ গ্ৰহণ কৰাৰ কথাত বিশেষ গুৰুত্ব আৰোপ কৰে প্ৰধানমন্ত্ৰীয়ে। সেইদৰে, দেশত বনজুইৰ সংকট প্ৰশমিত কৰাৰ বাবে সামগ্ৰিক প্ৰয়াসৰ প্ৰয়োজনীয়তা সন্দৰ্ভতো প্ৰধানমন্ত্ৰীয়ে সকীয়াই দিয়ে। দেশৰ বিস্তৃত অঞ্চলত তাপমান বৃদ্ধিৰ পৰিণতিত হ’ব পৰা দুৰ্ঘটনাৰ হাৰ প্ৰশমিত কৰাৰ বাবেই ‘হাস্পটাল ফায়াৰ ছেফ্টী অ’ডিট’ৰ নিয়মীয়া পৰ্যালোচনাতো তেওঁ গুৰুত্ব আৰোপ কৰে। প্ৰধানমন্ত্ৰীয়ে বাৰিষা কালত খোৱা পানীৰ মান নিৰীক্ষণৰ দৰে ব্যৱস্থা গ্ৰহণৰ জৰিয়তে জল-সংক্ৰমিত ৰোগ প্ৰশমনৰ বাবে ল’বলগীয়া বিভিন্ন সতৰ্কতামূলক পদক্ষেপ গ্ৰহণৰ বাবেও সংশ্লিষ্টসকলক সকীয়াই দিয়ে। বাৰিষাৰ প্ৰাক প্ৰস্তুতিৰ লগতে এই সকলো পদক্ষেপ গ্ৰহণৰ সময়ছোৱাত কেন্দ্ৰ আৰু ৰাজ্য চৰকাৰৰ সংশ্লিষ্ট এজেন্সীসমূহৰ মাজত প্ৰভাশালীভাবে সমন্বয় সাধনৰ প্ৰসংগতো সভাত আলোচনা কৰা হয়। সভাত প্ৰধানমন্ত্ৰীৰ প্ৰধান সচিব, প্ৰধানমন্ত্ৰীৰ পৰামৰ্শদাতা, কেবিনেট সচিব, গৃহ, স্বাস্থ্য, আৰু জল শক্তি মন্ত্ৰালয়ৰ সচিবকেইগৰাকীৰ লগতে ‘এনডিএমএ’, ‘ভাৰতীয় বতৰবিজ্ঞান বিভাগ’, আৰু ‘এনডিআৰএফ’-ৰ সঞ্চালক প্ৰধানকেইগৰাকীয়েও অংশগ্ৰহণ কৰে।
সহকাৰী সচিবৰ বিদায় অনুষ্ঠানঃ প্ৰধানমন্ত্ৰীক সন্মুখত উপস্থাপন আগবঢ়ালে ২০১৫ বৰ্ষত উত্তীৰ্ণ আইএএছ বিষয়াই

সহকাৰী সচিব হিচাপে বিদায় লোৱা ২০১৫ বৰ্ষত উত্তীৰ্ণ ভাৰতীয় প্ৰশাসনিক সেৱাৰ একাংশ বিষয়াই আজি প্ৰধানমন্ত্ৰী শ্ৰী নৰেন্দ্ৰ মোদীৰ সন্মুখত তেওঁলোকৰ উপস্থাপন আগবঢ়ায়। বিষয়াসকলে প্ৰশাসনৰ লগত জড়িত ৮টা নিৰ্বাচিত বিষয়ৰ উপস্থাপন আগবঢ়ায়। সেইবোৰ ভিতৰত দুৰ্ঘটনাত পীড়িতৰ তাৎক্ষণিক সহায় আগবঢ়োৱা, সংশ্লিষ্ট ব্যক্তিৰ কাৰ্বন ফুটপ্ৰিণ্ট ধৰা পেলোৱা, বিত্তীয় অন্তৰ্ভূক্তি, গ্ৰামাঞ্চলৰ আয়ৰ উন্নয়ন ঘটোৱা, ডাটাভিত্তিক গ্ৰাম্য সম্পত্তি, ঐতিহ্যপূৰ্ণ পৰ্যটন, ৰে’লৱে সুৰক্ষা আৰু কেন্দ্ৰীয় সশস্ত্ৰ আৰক্ষী বাহিনী প্ৰধান। এই উপলক্ষে অনুষ্ঠানত প্ৰধানমন্ত্ৰীয়ে কয় যে কণিষ্ঠ আৰু জ্যেষ্ঠ বিষয়াসকলে ইজনে সিজনৰ সৈতে বিভিন্ন ক্ষেত্ৰত যোগাযোগ স্থাপন কৰাটো নিশ্চিতভাৱে অতি গুৰুত্বপূৰ্ণ কথা। প্ৰধানমন্ত্ৰীয়ে যুৱ বিষয়াসকলক এই আলোচনাৰ পৰা ইতিবাচক দৃষ্টিভংগী লৈ কাম কৰি যোৱাৰ আহ্বান জনায়। প্ৰধানমন্ত্ৰীয়ে যুৱ বিষয়াসকলক জিএছটি কাৰ্যকৰীকৰণৰ দিশত দৃষ্টি গুৰুত্ব আৰোপ কৰাৰ লগতে ডিটিটেল লেনদেন, বিশেষকৈ BHIM Appৰ দ্বাৰা এনে লেনদেনত উৎসাহিত কৰিবলৈ কয়। তেওঁ সকলো বিষয়াকে তেওঁলোকৰ সংশ্লিষ্ট বিভাগত ক্ষীপ্ৰতাৰে চৰকাৰী ই-বজাৰ গ্ৰহণ কৰাৰ আহ্বান জনায়। তেওঁ এই প্ৰচেষ্টাৰে মধ্যস্থতাকাৰী নিৰ্মূল কৰিব আৰু ফলস্বৰূপে চৰকাৰৰ ৰাহি হ’ব বুলি কয়। মুকলি স্থানত মলত্যাগমুক্ত আৰু গ্ৰাম্য বিদ্যুতীকৰণৰ প্ৰসংগ উল্লেখ কৰি প্ৰধানমন্ত্ৰীয়ে বিষয়াসকলক এই ক্ষেত্ৰত ১০০শতাংশ লক্ষ্যত উপনীত হোৱাৰ মানসেৰে কাম কৰিবলৈ আহ্বান জনায়। তেওঁ ২০২২ চনৰ ভিতৰত মুক্তিযুঁজাৰুসকলৰ সপোনৰ ভাৰত নিৰ্মাণৰ দিশত কাম কৰিবলৈ সকলোকে জনায়। যিসকলে অতি বিনম্ৰতাৰে বিষয়া হিচাপে গঢ় লৈছে, তেওঁলোকে তৰুণ শিক্ষাৰ্থীসকলক লগ কৰি তেওঁলোকক প্ৰণোদিত কৰা উচিত। যোগাযোগৰ জৰিয়তেহে সহমৰ্মিতাৰ ভাৱ জাগ্ৰত হ’ব বুলি প্ৰধানমন্ত্ৰীয়ে লগতে কয়। তেওঁ কয় যে বৰ্তমানৰ বিষয়াসকলৰ মুখ্য লক্ষ্য হৈছে ৰাষ্ট্ৰ তথা ইয়াৰ নাগৰিকসকলৰ কল্যান সাধন কৰা। তেওঁ বিষয়াসকলক দলীয় মনোভাৱেৰে কাম কৰিবলৈ আৰ কি দিশত কাম কৰিব তাৰ বাবে দল গঠনৰ আহ্বান জনায়।
পণ্ডিত জৱাহৰলাল নেহৰুৰ জন্মবার্ষিকীত প্রধানমন্ত্রীৰ শ্রদ্ধা

ভাৰতৰ প্রথম প্রধানমন্ত্রী পণ্ডিত জৱাহৰলাল নেহৰুৰ জন্মবার্ষিকীত শ্রদ্ধা নিবেদন কৰিছে প্রধানমন্ত্রী শ্রী নৰেন্দ্র মোদীয়ে। এটা ট্যুইট বার্তাত প্রধানমন্ত্রীয়ে কৈছে : “জন্মবার্ষিকীত আমাৰ প্রাক্তন প্রধানমন্ত্রী পণ্ডিত জৱাহৰলাল নেহৰুজীৰ প্রতি শ্রদ্ধা জানাইছো। দেশ গঠনত তেওঁৰ অবদানৰ কথাও আমি স্মৰণ কৰিছো।”
“ভাৰতৰ বাবে এক ঐতিহাসিক দিন!

আইএনএছ বিক্ৰান্তত কালি উঠি গৌৰৱৰ অনুভৱ শ্বেয়াৰ কৰে প্ৰধানমন্ত্ৰীয়ে৷ প্ৰধানমন্ত্ৰী শ্ৰী নৰেন্দ্ৰ মোদীয়ে কালি আইএনএছ বিক্ৰান্তত উঠাৰ সময়ত অনুভৱ কৰা গৌৰৱ শ্বেয়াৰ কৰে৷ এই উপলক্ষে তেওঁ এটা ভিডিঅ’ও শ্বেয়াৰ কৰে৷ প্ৰধানমন্ত্ৰীয়ে টুইটাৰত কয়, “ভাৰতৰ বাবে এক ঐতিহাসিক দিন! মই কালি যেতিয়া আইএএছ বিক্ৰান্তত উঠি আছিলো, তেতিয়া অনুভৱ কৰা গৌৰৱ শব্দৰে বৰ্ণনা কৰিব নোৱাৰি৷”